Държавен вестник, бр. 41, 2022 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  41
(2) Заседанията на Съвета са открити и се 
ръководят от председателя на Съвета, а в не­
гово отсъствие – от заместник-председателя.
(3) Съветът може да реши да проведе за­
крито заседание въз основа на мотивирано 
предложение на председателя.
(4) По предложение на председателя Съ­
ветът може да провежда заседания и дистан­
ционно. В случаите, когато заседанието се 
провежда дистанционно, се осигурява пряко 
и виртуално участие на членовете на Съвета 
при спазване на изискванията за кворум.
(5) Дневният ред и материалите за заседани­
ята се изпращат от Секретариата на членовете 
на Съвета не по-късно от пет работни дни 
преди датата на заседанието чрез техническия 
протокол по чл. 18 от Наредбата за общите 
изисквания към информационните системи, 
регистрите и електронните административни 
услуги, приета с Постановление № 3 на Ми­
нистерския съвет от 2017 г. (обн., ДВ, бр. 5 
от 2017 г.; изм. и доп., бр. 66 от 2018 г. и бр. 4 
от 2020 г.).
(6) Секретариатът на Съвета публикува 
дневния ред и материалите за откритите за­
седания в портала на консултативните съвети 
в срока по ал. 5.
(7) Всеки член може да прави мотивирани 
предложения за допълване на дневния ред на 
заседанията в срок до един работен ден пре­
ди датата на заседанието. Предложенията се 
гласуват в началото на съответното заседание.
(8) Всяко предложение за включване в 
дневния ред задължително съдържа и проект 
на решение.
(9) Членовете на Съвета потвърждават 
участието си в заседанието пред Секретари­
ата не по-късно от един работен ден преди 
провеждането му.
(10) Заседанията на Съвета са редовни, ако 
присъстват повече от половината от членове­
те му или от съответните резервни членове. 
(11) При невъзможност да участва член 
на Съвета или негов заместник се замества 
от изрично упълномощено лице за всеки 
отделен случай.
(12) На заседанията на Съвета могат да 
присъстват по отделни въпроси не повече от 
двама експерти към всеки от членовете на 
Съвета.
(13) Решенията на Съвета се вписват в 
протокол, който се изготвя от Секретариата. 
Протоколът се подписва от председателя 
и от секретаря на Съвета и се изпраща на 
членовете му.
(14) Решенията се приемат с явно гласува­
не и с мнозинство повече от половината от 
присъстващите членове.
(15) По време на заседанието се води 
стенографски запис. Стенограмата заедно с 
внесените на заседанието писмени становища 
и други материали от членовете на Съвета 
се прилагат към протокола от съответното 
заседание на Съвета.
(16) Копие от подписания протокол за всяко 
заседание на Съвета се изпраща на всички 
членове на Съвета.
Чл. 7. (1) Съветът може да взема решения 
и неприсъствено.
(2) Неприсъственото вземане на решения 
се реализира чрез техническия протокол по 
чл. 18 от Наредбата за общите изисквания 
към информационните системи, регистрите и 
електронните административни услуги.
(3) Членове на Съвета, които при непри­
съствено вземане на решение са командиро­
вани и ползват законоустановен отпуск, се 
представляват от техните заместници.
(4) Неприсъствените решения се вземат 
в срок пет работни дни от получаването на 
проекта на решение.
(5) Решението се счита за прието, ако е 
подкрепено с „да“ от повече от половината 
от членовете.
(6) Непроизнасянето в срок се смята за 
мълчаливо съгласие.
Г л а в а  ч е т в ъ р т а
ПРАВИЛА ЗА ИЗБОР НА СЪСТАВА 
НА РЕСОРНИТЕ КОМИСИИ
Чл. 8. (1) Към Съвета се създават ресорни 
комисии:
1. Комисия за енергиен преход;
2. Комисия за устойчива мобилност; 
3. Комисия за енергийна ефективност и 
преодоляване на енергийната бедност; 
4. Комисия за таксономията и устойчивите 
финанси;
5. Комисия за развитие и прилагане на 
иновациите и кръговата и био-базирана ико­
номика;
6. Комисия за адаптация към климатич­
ните промени, опазване и възстановяване на 
биоразнообразие и интегрирането на решения, 
които са базирани на природата;
7. Комисия за публичност и комуникации 
на посланията за зеления преход, декарбо­
низацията, зелената сделка и климатичните 
промени.
(2) Комисиите по ал. 1 подпомагат екс­
пертно Съвета, като:
1. обсъждат модели, анализи и проекти 
на решения, които са свързани със зелената 
сделка, целите за декарбонизация и клима­
тичната неутралност;
2. инициират и координират изпълнението 
на реформите, предвидени в Националния 
план за възстановяване и устойчивост.
(3) Членовете на Съвета могат по право да 
се включват в работата на ресорните комисии 
лично или чрез свои представители.